Castromil (autocares)

Castromil foi unha empresa galega de transporte de viaxeiros por estrada con sede en Santiago de Compostela fundada en 1917 por Evaristo Castromil.

 Historia 
En 1910, Evaristo Castromil entrou no negocio da automoción como representante dunha empresa norteamericana de coches.

En 1917 funda o que máis tarde sería Castromil, con sede en Santiago. Iniciou o negocio de viaxeiros e mercadorias con seis autocares Saurer, mercados en Alemaña."Castromil, ya sólo un recuerdo" , La Voz de Galicia, 11/10/2006 . A cidade xa tiña liña de ferrocarril con Vigo, Pontevedra e Portugal pero non coas vilas do interior nin coa Coruña.
miniatura|Cartel de Camilo Díaz Baliño.
Nos comezos do trasporte por estrada había varias empresas facendo as mesmas rutas e competindo entre elas. En 1924 promulgouse a Real orde do 4 de xullo, pola que se regularon os servizos de viaxeiros e mensaxería. Só se permitía unha empresa por concesión. Castromil fíxose coas concesións das rutas que xa facía. En 1928 tiña en exclusividade A Coruña, Santiago, Caldas de Reis, Pontevedra e Vigo.Evaristo Castromil Otero (1876-1969) por Sarai Lorenzo, Jennifer Piñeiro y Romina Juncal Algúns destes autobuses podían levar carga sobre o teito e mesmo algúns tiñan asentos de madeira para viaxeiros, tamén no inverno. Había billetes de primeira, segunda e terceira. A empresa completaba a oferta de transporte de viaxeiros co transporte de mensaxería e o viaxeiro pagaba un suplemento polos vultos que levase. A empresa foi medrando pero tamén a competencia doutras. O negocio do transporte en Galiza estaba moi dividido en empresas pequenas moi localizadas xeograficamente.

En 1969 morreu Evaristo Castromil. O seu fillo Ramón Castromil Casal seguiu coa empresa; o neto fíxose cargo da presidencia.

Nos anos 90 xa só quedaban grandes grupos como IASA ou Monbus. Castromil potenciou a súa imaxe de marca con autobuses modernos (Scania) ben rotulados e poñéndolles nomes de galegos ilustres como Rosalía de Castro, Castelao ou Luís Seoane. A empresa contou cunha páxina web en Internet e ofrecía alugar os seus autobuses.

Monbus mercou Castromil en 2002, cando a empresa tiña case 200 autobuses. Durante un tempo mantívose a marca nas estradas.

 Notas 

 Véxase tamén 
 Bibliografía 
 Daniel Seijas Llerena: "Evaristo Castromil Otero 1876-1969"
 Outros artigos 
 Edificio Castromil
 Contos do Castromil
 Ligazóns externas 
 Empresarios de Galicia
 Santiago pide perdón a Castromil 

Categoría:Empresas de transporte de Galicia
Categoría:Santiago de Compostela
Categoría:Transporte en Galicia